Pa kom op babalykie in dogter se kamer af | Maroela Media
Die liggaam van 'n pasgebore baba is Woensdag in 'n klerekas in Graaff-Reinet in die Oos-Kaap aangetref.
Kapt. Bradley Rawlinson, woordvoerder van die polisie, het aan Maroela Media gesê 'n ouerpaar het ná werk by hul huis in Kingwillstraat gekom.
Die pa het volgens Rawlinson om die een of ander rede onraad vermoed, hul 22-jarige dogter se kamer deursoek en hiér op die liggaam van 'n babaseuntjie in haar klerekas afgekom.
Volgens Rawlinson is die polisie omstreeks 18:15 na die huis ontbied. 'n Voorlopige ondersoek toon dat die baba na bewering reeds Sondag gebore is.
"Dit is nie duidelik of die baba doodgebore is en of hy later dood is nie," het Rawlinson verduidelik.
Die polisie vermoed dat die dogter die baba van haar ouers wou wegsteek. 'n Geregtelike doodsondersoek word gedoen.
Die klag kan moontlik verander hangende die uitslag van 'n nadoodse ondersoek, het Rawlinson verduidelik.
Terwyl die land uitvaar teen mans en vra vir die doodstraf, wat nou van die 22jarige vrou wat haar baba versteek? En is dit ooit haar baba? Waar trek ons die lyn tussen mans, pa's, oupa' en oom's en die van ma's, vrouens wat ook maar moor, aanrand, mishandeling?
Sê ek ok Zettie
Dis baie erg! Maar nou wil ek vra? Die saak word as moord gesien en ek stem saam maar daagliks word 100de babas geaborteer, wat is die verskil? Een is moord en een nie!!??
Sorry julle maar my woorde is klaar. Klaar klaar klaar. My vrou verwag ons 2de kind (November 2019) alles is al reg gesit. Ek sit sonder werk en gaan mal in my kop daarooor. Ons dogter is so so pragtig en ons is mal oor haar. Lief lief en nogmals lief vir haar. Dan doen mense dit. Ek voel jy is GeSeende as jy n kind mag he. Die Here besluit. Maar ja deesdae verstaan ek nie meer nie. Die bybel waarsku ons van die dinge. Mag elke kind en dier asseblief deur ons Vader beskerm word. Maak die ouers… Lees meer »